Eilert Sundt (fjellklatrer)

Eilert Sundt (født 9. juni 1881, død 25. januar 1973) var en norsk fjellklatrer, forretningsmann og konsul for Argentina 1924–48.  Han drev import og eksport mellom Norge og Sør-Amerika.

Import og eksport
Etter Vestheim skole og eksamen artium fra Aars og Voss' skole i 1900, flyttet han til Argentina og fikk jobb innen landmåling. Etter å ha vært med på ekspedisjoner, var han tilsatt i farens Farmand 1903–07. Med broren Hans Sundt (1884–1969) drev han Sundt Hnos. & Cia i La Plata-området der onkelen Mauritz Sundt var en ledende skikkelse.Dette er beskrevet i Hans Sundt, en artikkel fra lokalhistoriewiki.no, lest den 9. november 2017. Firmaet med broren gikk nedenom og hjem på 1920-tallet, men Sundt startet Eilert Sundt & Co. som han drev fra Oslo. Fra 1924 til 1948 var han argentinsk konsul i Oslo.

Idrettsleder og fjellklatring
Eilert Sundt tilhørte et miljø av unge klatrere som grunnla Norsk Tindeklub:

Sundt var nestleder i Skiforeningen og leder av Norsk Tindeklub i to perioder: 1908–11 og 1916–18. Omkring 1910 gjorde han flere førstebestigninger sammen med den svenske Carl Wilhelm Rubenson (1885–1960). Han var, sammen med Olaf Lützov-Holm og Thorleif Bache (1880–1964), den første nordmann til å bestige Aconcagua i Argentina. Dette gjorde han i 1915, og det ble den sjette bestigningen av dette fjellet og den første vinterbestigningen. Mot toppen av Aconcagua ; budstikka.no, 21.8.2007 Han skrev flere bøker fra Sør-Amerika. 

Familie
Han var av slekten Sundt, sønn av Therese Ellingsen (1853–1935) og Farmand-redaktør Einar Sundt (1854–1917), og derved sønnesønn av samfunnsforskeren Eilert Sundt.  I 1918 giftet han seg med Marie Jacoba (Trulte) Falsen Sundt (1897–1964/73) som var aktiv innen behandlingsformen Mensendieck.

Utgivelser

 Referanser 

Kategori:Norske fjellklatrere
Kategori:Norske sakprosaforfattere
Kategori:Norske forretningsfolk
Kategori:Norske diplomater